લખનઉ, તા. 7 : દિવાળીના શુભ અવસરે ભગવાન રામના દ્વારે પહેંચેલા ઉત્તરપ્રદેશના મુખ્યમંત્રી યોગી આદિત્યનાથે રામ મંદિરને લઈને મહત્ત્વનું નિવેદન કર્યું હતું. યોગી આદિત્યનાથે કહ્યું હતું કે, સરકાર અયોધ્યા મુદ્દે લોકોની ભાવનાઓનું સન્માન કરે છે અને અયોધ્યામાં રામ મંદિર હતું અને ભવિષ્યમાં પણ રહેશે. યોગીએ એમ પણ કહ્યું હતું કે, અયોધ્યા આસ્થાનું મહત્ત્વપૂર્ણ કેન્દ્રબિંદુ છે. આ સાથે યોગી આદિત્યનાથે અયોધ્યામાં રામની 151 મીટર ઉંચી એક વિશાળ પ્રતિમા બનાવવાનું એલાન કર્યું હતું. જો કે આ પ્રતિમા સરયૂ નદીના કિનારે બનાવવામાં આવશે કે કેમ તે અંગે કોઈ નિર્ણય લેવામાં આવ્યો નથી.